 2 Ihe E Mere 12  O wee ruo na ozugbo e mere ka ọbụbụeze Rehoboam guzosie ike, nakwa ozugbo ọ dịrị ike, ọ hapụrụ iwu Jehova, ya na Izrel niile.O wee ruo nafọ nke ise nke ọchịchị Eze Rehoboam na Shaịshak eze Ijipt busoro Jeruselem agha, nihi na ha mesoro Jehova omume ekwesịghị ntụkwasị obi,o ji narị ụgbọ ịnyịnya iri na abụọ na puku mmadụ iri isii ndị na-agba ịnyịnya; a pụghị ịgụta ndị si Ijipt soro ya bịa ọnụndị Libia, ndị Sọkiyim na ndị Itiopia.O wee weghara obodo ndị e wusiri ike nke Juda ma mesịa rute Jeruselem.Ma Shemaya onye amụma bịakwutere Rehoboam na ndị isi Juda bụ ndị gbakọtara na Jeruselem nihi Shaịshak wee sị ha: Nke a bụ ihe Jehova kwuru, Unu onwe unu ahapụwo m, mụ onwe m ahapụwokwa unu naka Shaịshak.Ndị isi Izrel na eze wee weda onwe ha ala wee sị: Jehova bụ onye ezi omume.Mgbe Jehova hụrụ na ha ewedawo onwe ha ala, okwu Jehova ruru Shemaya ntị, sị: Ha ewedawo onwe ha ala. Agaghị m ebibi ha, noge na-adịghị anya, m ga-eme ka ha lanahụ, agaghịkwa m awụkwasị Jeruselem ọnụma m site naka Shaịshak.Kama ha ga-aghọ ndị na-ejere ya ozi, ka ha wee mara ihe dị iche nijere m ozi na ijere alaeze nke ala dị iche iche ozi.Shaịshak eze Ijipt wee buso Jeruselem agha, o bukọkwaara akụ dị nụlọ Jehova nakwa akụ dị nụlọ eze. O buuru ihe niile; o wee buru ọta ọlaedo ndị Sọlọmọn rụrụ.Eze Rehoboam wee were ọla kọpa rụọ ọta iji dochie ha, o wee nyefee ha naka ndị isi ndị ọgba ọsọ, bụ ndị nche ọnụ ụzọ ụlọ eze.Mgbe ọ bụla eze bịara nụlọ Jehova, ndị ọgba ọsọ na-abata buru ha, ha na-ebughachikwa ha nụlọ nche nke ndị ọgba ọsọ.Iwe Jehova na-eweso ya dajụrụ nihi na o wedara onwe ya ala, o cheghịkwa echiche ịla ha niyi kpamkpam. E wezụgakwa nke ahụ, e nwere ezi ihe a na-eme na Juda.Eze Rehoboam wee na-eme ka ọchịchị ya sie ike na Jeruselem, o wee na-achị; Rehoboam gbara afọ iri anọ na otu mgbe ọ malitere ịchị, afọ iri na asaa ka ọ chịrị na Jeruselem, bụ obodo Jehova họọrọ nime ebo niile nke Izrel ka aha ya dịrị na ya. Aha nne ya bụ Neama, nwaanyị Amọn.Ma o mere ihe ọjọọ, nihi na o tinyeghị obi ya nịchọ Jehova.Ma ihe ndị metụtara Rehoboam, ndị mbụ na ndị ikpeazụ, ọ bụ na e deghị ha nokwu Shemaya onye amụma nakwa na nke Ido onye ọhụụ, bụ ndị e dere dị ka ihe ndekọ usoro ọmụmụ si dị? Rehoboam na Jeroboam nọkwa na-alụ agha oge niile.Nikpeazụ, Rehoboam sooro nna nna ya hà dinaa, e wee lie ya nObodo Devid; Abaịja nwa ya wee malite ịchị nọnọdụ ya. 